សោម វណ្ណសូដានី

ជីវប្រវត្តិសង្ខេប 
អ្នកស្រី​សោម វណ្ណ​សូ​ដា​នី​ជា​អតីត​តារា​ភាព​យន្ត​ដ៏​មាន​កេរ្តិ៍​ឈ្មោះ​បោះ​សម្លេ​ង​ក្នុង​ប្រទេស​កម្ពុជា កាល​ពី​អំឡុង​ទសវត្សរ៍​ទី​៦០​និង​ដើម​ទសវត្សរ៍​ទី​៧០​ដែល​មាន​រូប​សម្ផស្ស​ស្រស់​សោភា​ ចរិត ទន់ភ្លន់ សុភាព​រាប​សា ស្រគត់​ស្រគំ និង ពោរ​ពេញ​ទៅ​ដោយ​ទេព​កោសល្យ​សម្ដែង​យ៉ាង​សក្តិសម​ឥត​ខ្ចោះ។ ​អ្នកស្រី​មាន​ឈ្មោះ​ដើម  សោម វណ្ណស៊ុក កើត​នៅ​ភូមិ​ក្នុង​វាំង ឃុំ​វាំង​ចាស់ ស្រុក​ឧដុង្គ ខេត្ត​កំពង់ស្ពឺ។ ឪពុក​ឈ្មោះ​សោម​ ផន ជា​ទាហាន​ហ្លួង ម្តាយ​ឈ្មោះ​ព្រាប មុត ជា​មេ​ផ្ទះ។ ម្ដាយ​អ្នក​ស្រី​ត្រូវ​ជា​បងប្អូន ជីដូន​មួយ​នឹង​អ្នក​អង្គ​ម្ចាស់ ​​​​ស៊ីសុវត្ថិ​ម៉ុង​តាណា​ ។​​ អ្នកស្រី ជាកូនទី២​ ក្នុងចំណោមបងប្អូន៤នាក់គឺ៖
 សោម ស៊ីថាន់
 សោម វណ្ណស៊ុក​ (សោម វណ្ណសូដានី)
 សោម វណ្ណធិន
 សោម វណ្ណសាយ

ក្នុង​ចំណោម​បង​ប្អូន​បង្កើត​ទាំង​៤​នាក់ សព្វ​ថ្ងៃ​នេះ​​នៅ​រស់​តែ​ម្នាក់​គត់​គឺ លោក​សោម វណ្ណសាយ ដែល​ត្រូវ​ជា​ប្អូន​ប្រុស​ពៅ​រស់​នៅ ប្រទេស​កាណាដា។​​ មុន​ចូល​ប្រឡូក​វិស័យ​ភាពយន្ត អ្នក​ស្រី​ធ្លាប់​ធ្វើ​ជា​គ្រូ​បង្រៀន។ អ្នក​ស្រី​បាន​លា​ចាក​លោក​នៅ​ក្នុង​របប​វាល​ពិឃាត​នៅ​ឯទឹក​ដី​ខេត្ត​កំពត។




 ជីវិតសិល្បៈ​ និង​ ស្នាដៃ 

អ្នក​ស្រី​បាន​ចូល​ប្រឡូក​សិល្បៈ​ភាព​យន្ត​នៅ​ពាក់​កណ្ដាល​ទសវត្សរ៍​ទី៦០ ហើយ​បាន​សម្ដែង​ស្ទើរ​គ្រប់​ផលិតកម្ម​ដូច​ជា ផលិតកម្មបក្សីឋានសួគ៌ភាពយន្ដ របស់លោកអ៊ី វ៉ុងហែម,ផលិតកម្ម​ឥន្ទ្រទេវី​ភាពយន្ត​របស់​លោក ប៊ីវ ឆៃលាង,ផលិតកម្មហេមពាន្តភាពយន្ត របស់​លោកលី យូស្រ៊ាង,ផលិតកម្មប្រាសាទមាសភាពយន្ត របស់លោក សារ៉ាវុធ,ផលិតកម្មកងចក្រភាពយន្ត របស់លោកអ៊ួង កន្ធន់,ផលិតកម្មពិស្ណុការភាពយន្ត របស់លោកវណ្ណ វណ្ណៈ,ផលិតកម្មអប្សរាភាពយន្ត របស់លោកលី សុងហេង​ ជាដើម ។ តួ​ឯក​ប្រុស​ដែល​អ្នក​ស្រី​ធ្លាប់​សម្ដែង​ជាមួយ​គឺ​លោក​គង់ សំអឿន និង លោកជា យុទ្ធថន។​ ខ្សែ​ភាព​យន្ត​ដែល​អ្នកស្រី​បាន​ចូល​រួម​សម្ដែង​រួម​មាន​រឿង៖

 រឿងចិត្តម្ដាយ​​​​​​​     ​​​   ​​​​​​ ​​​​​​​​​​​​​                  ១៩៦៣
 រឿងសូផាត​​​​ ​ ​  ​     ​        ​             ១៩៦៣
 រឿងជាតិស្រ្តី​    ​​​​ ​      ​                  ១៩៦៤
 រឿងភពខ្មៅងងឹត ​​​  ​​      ​             ១៩៦៤
 រឿងកាលណាផ្ការីក ​​​​​​​     ​​​   ​​​​​​ ​​​​​​​​​​​​​         ១៩៦៥
 រឿងនឹកឃើញជានិច្ច​​​​ ​ ​  ​     ​        ​ ១៩៦៥
 រឿងកំហុសអ្នកណា ​​​​​​​     ​​​   ​​​​​​ ​​​​​​​​​​​​​         ១៩៦៥
 រឿងម្ដាយខ្ញុំ ​  ​     ​        ​               ១៩៦៥
 រឿងសុបិន្តធីតា    ​​​​ ​      ​        ​      ១៩៦៥
 រឿងនាងសក់ក្រអូប​    ​​​​ ​      ​        ១៩៦៦
 រឿងនាងកែវណាម៉ា ​  ​​​  ​​      ​        ១៩៦៧
 រឿងសុវណ្ណហង្ស      ​ ​     ​​           ១៩៦៧
 រឿងជ័យសូរវង្ស        ​ ​ ​  ​  ​          ១៩៦៧
 រឿងក្នុងលោកនេះបើគ្មានបង ​​​  ​​  ១៩៦៧
 រឿងព្រះច័ន្ទគោរព  ​​                  ១៩៦៧
 រឿងស្នេហាស្រុកស្រែ ​​​  ​​              ១៩៦៧
 រឿងអ៊ីណាវបុស្បា   ​​  ​​                 ១៩៦៨
 រឿងនាងពិម្ពាសជាតិ   ​​ ​      ​        ១៩៦៨
 រឿងអាប៊ុលកាសេ​ម ​​ ​​​ ​ ​ ​     ​ ​    ​    ១៩៦៩
 រឿងច័ន្ទគ្រឿហ្វា        ​​​​  ​​     ​         ១៩៦៩
 រឿងថាវរីមាសបង                     ​ ១៩៦៩
 រឿងភោគកុលកុមារ​       ​​ ​  ​         ​​​១៩៦៩
 រឿងរតនាវង្ស​            ​​   ​   ​          ១៩៧០
 រឿងភិនសុវណ្ណ             ​​  ​          ១៩៧០
 រឿងព្រះមហោសថ                   ​ ១៩៧០
 រឿងផ្កាអង្គារបុស្ស​​​  ​​                    ១៩៧០
 រឿងព្រះកំចាយទេព  ​  ​    ​​​  ​​        ១៩៧១
 រឿងអ្នកកាត់សក់ដៃឯក  ​   ​         ១៩៧១
 រឿងនាងព្រាយកន្ទោងខៀវ        ​ ១៩៧១
 រឿងសុរិយាល្ងាចថ្ងៃ                   ១៩៧១
 រឿងដំរីចុះព្រេង                         ១៩៧១
 រឿងលាអូនទៅច្បាំង ​​​  ​​              ១៩៧២
 រឿងអណ្ដើកស៊ីត្រកួន                ១៩៧២
 រឿងនាងផាត់ជាយ                    ១៩៧២
 រឿងបិសាចស្រមោលខ្មៅ ​​​  ​​  ​      ១៩៧៣
 រឿងជីវិតក្នុងភ្លើងសង្គ្រាម ​​​  ​​  ​      ១៩៧៣
 រឿងឆ្អែតចិត្ត  ​​                            ១៩៧៣
 រឿងខ្លែងសខ្លែងខ្មៅ                   ១៩៧៣
 រឿងច័ន្ទគ្រឹស្នា                          ​ ១៩៧៣
 រឿងផ្គរលាន់ដើមឆ្នាំ ​​​  ​​                ១៩៧៣
 រឿងសំនៀងស្នេហ៍កម្ម ​​​  ​​           ១៩៧៣
 រឿងស្នាមស្នេហ៍ព្រៃគប់ ​​​  ​​          ១៩៧៣
 រឿងស្នេហ៍មកពីណា ​​​  ​​             ​ ១៩៧៣
 រឿងឆ្នាំអូន១៦                          ​ ១៩៧៤
 រឿងអង្គុលីមារ                          ​ ១៩៧៤
 រឿងឈាមឥន្ទ្រីខ្មៅ                   ​ ​​១៩៧៤
 រឿងក្រមុំចូលម្លប់                      ​​ ១៩៧៤
 រឿងអ្នកប្រដាល់១៣ស្រុក

 ឯកសារយោង 
 ទស្សនាវដ្តីខ្មែរអប្សរា
 Golden Age of Khmer Cinema

Category:តារាភាពយន្តខ្មែរ